ফ্রান্সিস ফোর্ড
ফ্রান্সিস গিলবার্টসন জাস্টিস ফোর্ড (ইংরেজি: Francis Ford; জন্ম: ১৪ ডিসেম্বর, ১৮৬৬ - মৃত্যু: ৭ ফেব্রুয়ারি, ১৯৪০) লন্ডনের প্যাডিংটন এলাকায় জন্মগ্রহণকারী ইংরেজ আন্তর্জাতিক ক্রিকেটার ও ফুটবলার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৪ থেকে ১৮৯৫ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্স, কেমব্রিজ ও এমসিসি দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিংয়ে পারদর্শী ছিলেন ‘স্টর্ক’ ডাকনামে পরিচিত ফ্রান্সিস ফোর্ড।